**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.5

2025. gada 13. maijā

Sēde sasaukta plkst. 10:00

Sēdi atklāj plkst. 10:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Aigars Legzdiņš (sākot no 2.darba kārtības jautājuma),Kristaps Močāns, Arvīds Ozols, Rūdolfs Pelēkais, Ziedonis Rubezis, Andis Zaļaiskalns.

**Sēdē piedalās:** Agija Straume, Aira Lapkovska, Aiva Miškovska, Aivars Tomiņš, Andris Zunde, Anna Siliņa-Garklāva, Antra Kamala, Baiba Martinsone, Diāna Gederta, Dāvis Strazds, Evija Keisele, Gunita Gulbe, Ieva Celmiņa, Ieva Mahte, Ina Šternfelde, Ineta Laizāne, Inita Hartmane, Iveta Beļauniece, Iveta Pēkšēna, Izita Kļaviņa, Juris Graudiņš, Klinta Brojeva, Kristiāna Pamše, Kristīne Pažemecka, Laila Ulmane, Liene Bukne, Linda Helēna Griškoite, Lāsma Liepiņa, Raimonds Straume, Raivis Galītis, Regīna Tamane, Sandra Smiltniece, Sintija Zute, Solvita Kukanovska, Valda Tinkusa, Andris Garklāvs, Gunita Bisniece.

**Darba kārtība:**

1. Par darba kārtību.
2. Par Alojas Ausekļa pamatskolas nolikuma apstiprināšanu.
3. Par valsts budžeta finansējuma piešķiršanu mācību līdzekļu iegādei pašvaldības izglītības iestādēm 2025. gadā.
4. Par Limbažu novada pašvaldības bērnu un jauniešu nometņu projektu konkursa līdzfinansējuma iekļaušanu iestāžu budžetā un vecāku līdzmaksājuma apstiprināšanu.
5. Par Limbažu novada Sporta skolas iestāšanos Biedrībā “Latvijas Basketbola savienība” kā biedrības biedram.
6. Par Limbažu novada Sporta skolas iestāšanos Biedrībā “Latvijas Burāšanas savienība” kā biedrības biedram.
7. Par Limbažu vidusskolai piešķirtā finansējuma ES ERASMUS+ KA2 projektā “Emocionālās inteliģences veicināšana skolā” iekļaušanu skolas 2025. gada budžetā.
8. Par 2022. gada 30. martā noslēgtā sadarbības līguma Nr. 4.10.18/22/10 pārslēgšanu.
9. (papildu d.k. jaut.) Par Limbažu novada pašvaldības domes 2025. gada 17. aprīļa saistošo noteikumu Nr. 8 “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” precizēšanu.
10. Informācijas.

**1.**

**Par darba kārtību**

Ziņo Rūdolfs Pelēkais, debatēs piedalās Arvīds Ozols

Iepazinusies ar deputāta A. Ozola priekšlikumu izņemt 2. jautājumu no darba kārtības, **atklāti balsojot: PAR** – deputāts Arvīds Ozols, **PRET –** 3 deputāti(Kristaps Močāns, Rūdolfs Pelēkais, Ziedonis Rubezis), **ATTURAS –** deputāts Andis Zaļaiskalns, komiteja **NOLEMJ:**

noraidīts.

Iepazinusies ar Izglītības, kultūras un sporta jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 4 deputāti (Kristaps Močāns, Rūdolfs Pelēkais, Ziedonis Rubezis, Andis Zaļaiskalns), **PRET –** deputāts Arvīds Ozols, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Alojas Ausekļa pamatskolas nolikuma apstiprināšanu.
3. Par valsts budžeta finansējuma piešķiršanu mācību līdzekļu iegādei pašvaldības izglītības iestādēm 2025. gadā.
4. Par Limbažu novada pašvaldības bērnu un jauniešu nometņu projektu konkursa līdzfinansējuma iekļaušanu iestāžu budžetā un vecāku līdzmaksājuma apstiprināšanu.
5. Par Limbažu novada Sporta skolas iestāšanos Biedrībā “Latvijas Basketbola savienība” kā biedrības biedram.
6. Par Limbažu novada Sporta skolas iestāšanos Biedrībā “Latvijas Burāšanas savienība” kā biedrības biedram.
7. Par Limbažu vidusskolai piešķirtā finansējuma ES ERASMUS+ KA2 projektā “Emocionālās inteliģences veicināšana skolā” iekļaušanu skolas 2025. gada budžetā.
8. Par 2022. gada 30. martā noslēgtā sadarbības līguma Nr. 4.10.18/22/10 pārslēgšanu.
9. Par Limbažu novada pašvaldības domes 2025. gada 17. aprīļa saistošo noteikumu Nr. 8 “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” precizēšanu.
10. Informācijas.

Darbu sēdē uzsāk deputāts Aigars Legzdiņš.

**2.**

**Par Alojas Ausekļa pamatskolas nolikuma apstiprināšanu**

Ziņo Ina Šternfelde, debatēs piedalās Arvīds Ozols, Valda Tinkusa, Rūdolfs Pelēkais

Pamatojoties uz Limbažu novada domes 2023. gada 23. februāra lēmumu Nr.70 (protokols Nr.3, 2.) “Par Limbažu novada pašvaldības izglītības iestādes Alojas Ausekļa vidusskolas reorganizēšanu par Alojas Ausekļa pamatskolu” un Izglītības un zinātnes ministrijas 2023. gada 8. marta saskaņojumu Nr. 4.9.1/23/1054 “Par Alojas Ausekļa vidusskolas reorganizāciju”, nepieciešams apstiprināt Alojas Ausekļa pamatskolas nolikumu.

Aktuālā informācija par izglītības iestādi ir reģistrējama Valsts izglītības informācijas sistēmā, un, saskaņā ar Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” 31.2. apakšpunktu, novada pašvaldība pārzina un nodrošina informācijas ievadi sistēmā pašvaldības dibinātajās izglītības iestādēs.

Ņemot vērā minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 8. punktu, 50. panta pirmo daļu, Valsts pārvaldes iekārtas likuma 73. panta pirmās daļas 1. punktu, Izglītības likuma 24. panta trešo daļu, Vispārējās izglītības likuma 9. panta otro daļu, Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” 31.2. apakšpunktu, **atklāti balsojot: PAR** – 3 deputāti (Kristaps Močāns, Rūdolfs Pelēkais, Ziedonis Rubezis), **PRET –** deputāts Arvīds Ozols, **ATTURAS –** 2 deputāti (Aigars Legzdiņš, Andis Zaļaiskalns), komiteja **NOLEMJ:**

1. Apstiprināt Limbažu novada pašvaldības izglītības iestādes – Alojas Ausekļa pamatskolas nolikumu (pielikums).
2. Uzdot Alojas Ausekļa pamatskolas direktorei veikt Valsts izglītības informācijas sistēmā apstiprinātā nolikuma aktualizāciju.
3. Uzdot Limbažu novada Izglītības pārvaldes vadītājai Valdai Tinkusai veikt lēmuma izpildes kontroli.
4. Lēmuma projektu virzīt izskatīšanai Limbažu novada domes sēdē.

**3.**

**Par valsts budžeta finansējuma piešķiršanu mācību līdzekļu iegādei pašvaldības izglītības iestādēm 2025. gadā**

Ziņo Valda Tinkusa

Limbažu novada pašvaldībā saņemts Izglītības un zinātnes ministrijas 11.03.2025. rīkojums Nr. 100325 “Par valsts budžeta finansējumu pašvaldībām mācību līdzekļu iegādei 2025.gadā”. Pamatojoties uz Ministru kabineta 2021. gada 11. marta noteikumu Nr. 155 „Kārtība, kādā valsts un pašvaldības finansē mācību līdzekļu iegādi izglītības iestādēm” 5. un 9.1 punktā noteikto, apstiprināt finansējuma mācību līdzekļu iegādei sadalījumu pašvaldībām. Mācību līdzekļu, tai skaitā digitāla formāta, iegādei, kā arī digitālo platformu abonēšanai 96 388,14 EUR apmērā.

Pamatojoties uz Pašvaldību likuma 4. panta pirmās daļas 4. punktu un 10. panta pirmās daļas ievaddaļu, likuma “Par pašvaldību budžetiem” 30. pantu, **atklāti balsojot: PAR** – 6 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Sadalīt piešķirtos valsts budžeta līdzekļus mācību līdzekļu, tai skaitā digitāla formāta, iegādei, kā arī digitālo platformu abonēšanai Limbažu novada pašvaldības izglītības iestādēm saskaņā ar šī lēmuma pielikumu un iekļaut piešķirto finansējumu izglītības iestāžu budžetos.
2. Lēmumā minēto finansējumu iekļaut kārtējā Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgos par finansējuma izlietošanu atbilstoši piešķīruma mērķim noteikt izglītības iestāžu vadītājus.
5. Lēmuma projektu virzīt izskatīšanai Limbažu novada domes sēdē.

Deputāts Kristaps Močāns balso vārdiski “PAR”.

**4.**

**Par Limbažu novada pašvaldības bērnu un jauniešu nometņu projektu konkursa līdzfinansējuma iekļaušanu iestāžu budžetā un vecāku līdzmaksājuma apstiprināšanu**

Ziņo Valda Tinkusa

Saskaņā ar Limbažu novada pašvaldības bērnu un jauniešu nometņu līdzfinansēšanas projektu konkursa nolikumu (apstiprināts ar Limbažu novada domes 07.02.2025. sēdes lēmumu Nr.85 (protokols Nr.2, 14.)), turpmāk - nolikums, 35. punktu, lēmumu par projekta apstiprināšanu un līdzfinansējuma piešķiršanu pieņem Komisija atbilstoši vērtēšanas rezultātiem un pieejamajam konkursa finansējumam.

Ar Limbažu novada domes 2025. gada 27. februāra lēmumu Nr. 86 (protokols Nr.2, 15.) “Par Limbažu novada pašvaldības bērnu un jauniešu nometņu finansēšanas projektu konkursa vērtēšanas komisijas apstiprināšanu” ir apstiprināta Limbažu novada pašvaldības bērnu un jauniešu nometņu līdzfinansēšanas projektu konkursa vērtēšanas komisija.

Saskaņā ar nolikuma 39. un 40. punktu, konkursa pretendentam nometnes organizēšanai jāparedz līdzfinansējums ne mazāk kā 25% apmērā no kopējā pieteikumā norādītā projekta īstenošanai paredzētā finansējuma, Limbažu novada pašvaldības izglītības iestāžu organizētajās nometnēs vecāku līdzfinansējuma apmēru apstiprina Limbažu novada dome. Pašvaldības iestādei piešķirtais līdzfinansējums nometnes organizēšanai tiek iekļauts attiecīgās iestādes budžetā 100% 10 (desmit) darba dienu laikā pēc Limbažu novada domes lēmuma pieņemšanas

Limbažu novada pašvaldības bērnu un jauniešu nometņu līdzfinansēšanas projektu konkursa vērtēšanas komisija 2025. gada 7. aprīlī izskatīja iesniegtos projektus. Komisijai vērtēšanai tika iesniegti 13 nometņu projektu pieteikumi, trīs no Limbažu novada pašvaldības iestādēm. Projektu pieteikumi iesniegti pašvaldības līdzfinansējuma saņemšanai EUR 38 526,10 apmērā. Limbažu novada Izglītības pārvaldes 2025. gada budžetā šim mērķim piešķirti līdzekļi EUR 20 000,00 apmērā.

Limbažu novada pašvaldības dibinātām iestādēm, īstenotajiem projektiem, apstiprināma vecāku dalības maksa, jo nometnes tiek īstenotas ar vecāku līdzmaksājumu. Nometnēs tiks uzņemti Limbažu novadā deklarētie bērni un jaunieši vecumā no 6-18 gadiem, ja vismaz viens no vecākiem ir deklarēts ir deklarēts Limbažu novada administratīvajā teritorijā uz attiecīgā gada 1.janvāri, kā arī Limbažu novada ārpusģimenes aprūpē esoši bērni, ja aizbildnis vai audžuģimene ir deklarēta Limbažu novada administratīvajā teritorijā uz attiecīgā gada 1.janvāri.

Saskaņā ar Ministru kabineta 01.09.2009. noteikumu Nr.981 „Bērnu nometņu organizēšanas un darbības kārtība”, turpmāk - noteikumu, 2. punktu, nometne ir mērķtiecīgi organizēts pasākums, kurā vairāk nekā puse dalībnieku ir bērni un kas paredzēts, lai saskaņā ar nometnes programmu nodrošinātu dalībnieku saturīgu un lietderīgu brīvā laika pavadīšanu un sekmētu vispusīgu attīstību. Šo noteikumu 6.1. apakšpunktā noteikts, ka nometni ir tiesības organizēt valsts un pašvaldību institūcijai. Nometnes organizētājs ir atbildīgs par nometnes organizēšanu un darbību (noteikumu 7. punkts).

Saskaņā ar Pašvaldību likuma 4. panta pirmās daļas 4. punktu, viena no pašvaldības autonomajām funkcijām ir gādāt par iedzīvotāju izglītību.

Izglītības likuma 17. panta pirmajā daļā norādīts, ka pašvaldību kompetence izglītībā ir nodrošināt iespēju īstenot interešu izglītību un atbalstīt ārpusstundu pasākumus, arī bērnu nometnes.

Pamatojoties uz Izglītības likuma 17. panta pirmo daļu, Pašvaldību likuma 4. panta pirmās daļas 4. punktu, 10. panta pirmās daļas ievaddaļu, otrās daļas 2. punkta d) apakšpunktu, **atklāti balsojot: PAR** – 6 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Saskaņā ar Komisijas pieņemto lēmumu 2025. gadā piešķirt līdzfinansējumu šādām Limbažu novada pašvaldības iestāžu organizētām nometnēm:
   1. Jāņa Zirņa Staiceles mūzikas un mākslas skola - Mūzikas nedēļa “Pilsētā visskaistākā… ” EUR 4472,40 apmērā (25 dalībnieki);
   2. Alojas Mūzikas un mākslas skola - “Jūras ielas stāsti -5” EUR 2500,05 apmērā (25 dalībnieki);
   3. Limbažu novada Galvenā bibliotēka - “Radošs ceļojums komiksu pasaulē” EUR 1485 apmērā (15 dalībnieki).
2. Apstiprināt vecāku līdzmaksājumu - dalības maksu šādiem Limbažu novada pašvaldības bērnu un jauniešu nometņu līdzfinansēšanas projektu konkursa vērtēšanas komisijas, apstiprinātiem projektiem:
   1. Jāņa Zirņa Staiceles mūzikas un mākslas skolas nometnei - Mūzikas nedēļa “Pilsētā visskaistākā…” EUR 119,26 apmērā vienam nometnes dalībniekam uz visu nometnes periodu, (EUR 19,88 apmērā dienā 6 dienas, 25 dalībnieki);
   2. Alojas Mūzikas un mākslas skolas nometnei - "Jūras ielas stāsti-5" EUR 40 apmērā vienam nometnes dalībniekam uz visu nometnes periodu (EUR 8 apmērā dienā, 5 dienas, 25 dalībnieki);
   3. Limbažu novada Galvenās bibliotēkas nometnei - “Radošs ceļojums komiksu pasaulē” EUR 51,00 apmērā vienam nometnes dalībniekam uz visu nometnes periodu, (EUR 10,20 apmērā dienā 5 dienas, 15 dalībnieki).
3. Pašvaldības iestādes vadītājs, kurš organizē nometni, ir atbildīgs par vecāku līdzmaksājuma saņemšanu par dalību nometnē atbilstoši šim lēmumam, līdz nometnes atklāšanai.
4. Lēmuma 1. punktā minēto pašvaldības līdzfinansējumu un lēmuma 2. punktā minētos nometņu ieņēmumus, izdevumus iekļaut kārtējā Limbažu novada domes sēdes lēmuma projektā “Grozījumi Limbažu novada pašvaldības domes 2025. gada saistošajos noteikumos “Par Limbažu novada pašvaldības 2025.gada budžetu”.
5. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
6. Atbildīgā par lēmuma izpildi ir Limbažu novada Izglītības pārvaldes vadītāja.
7. Kontroli par lēmuma izpildi noteikt Limbažu novada pašvaldības izpilddirektoram A. Ārgalim.
8. Lēmuma projektu virzīt izskatīšanai Limbažu novada domes sēdē.

**5.**

**Par Limbažu novada Sporta skolas iestāšanos Biedrībā “Latvijas Basketbola savienība” kā biedrības biedram**

Ziņo Dāvis Strazds

Limbažu novada Sporta skolā tiek realizētas licencētas profesionālās ievirzes sporta izglītības programmas “Basketbols” 20V un 30V.

Lai nodrošinātu profesionālās ievirzes programmu īstenošanu un izpildītu Ministru kabineta 2021. gada 21. decembra noteikumu Nr.885 “Kārtība, kādā valsts finansē profesionālās ievirzes sporta izglītības programmas” 1. pielikumā 2.4. punktā noteiktos rezultativitātes kritērijus un nodrošinātu izglītojamo dalību starptautiskās sacensībās pārstāvot Limbažu novada Sporta skolu un Limbažu novadu, kā arī būtu dota iespēja piedalīties Latvijas Basketbola savienības izsludinātos projektu konkursos, būtu nepieciešams iestāties biedrībā "Latvijas Basketbola savienība". Biedru nauda gadā sastāda EUR 100,00.

Kopš 2021. gada Limbažu novada Sporta skola ir Biedrības "Latvijas Basketbola savienība" asociētais biedrs. Iestājoties biedrībā, kā pilnvērtīgam biedram būtu arī tiesības piedalīties biedrības lēmumu pieņemšanā ar balsstiesībām.

Sporta likuma 10. panta 31. daļa noteic, ka sporta izglītības iestāde, kurai nav juridiskās personas statusa, var būt sporta federācijas biedrs, ja ir saņemts attiecīgs tās dibinātāja pilnvarojums. Pašvaldības dibinātai sporta izglītības iestādei pilnvarojumu apstiprina ar pašvaldības domes lēmumu.

Pamatojoties uz Pašvaldību likuma 4. panta pirmās daļas 7. punktu, 10. panta pirmās daļas 9. punktu un Sporta likuma 10. panta 31. daļu, **atklāti balsojot: PAR** – 6 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Pilnvarot Limbažu novada pašvaldības iestādi - Limbažu novada Sporta skolu, iestāties biedrībā “Latvijas Basketbola savienība”, reģ. Nr. 40008025619, un pildīt biedrības biedra pienākumus, t.sk., piedalīties biedru sapulcēs un balsot.
2. Visas nepieciešamās darbības, kas saistītas ar iestāšanos biedrībā “Latvijas Basketbola savienība”, veikt Limbažu novada Sporta skolas direktorei atbilstoši pārstāvības pilnvarojumam.
3. Biedru naudas maksājumus veikt no Limbažu novada Sporta skolas budžeta līdzekļiem.
4. Atbildīgo par lēmuma izpildi noteikt Limbažu novada Sporta skolas direktori.
5. Kontroli par lēmuma izpildi uzdot Limbažu novada Izglītības pārvaldes vadītājai V. Tinkusai.
6. Lēmuma projektu virzīt izskatīšanai Limbažu novada domes sēdē.

**6.**

**Par Limbažu novada Sporta skolas iestāšanos Biedrībā “Latvijas Burāšanas savienība” kā biedrības biedram**

Ziņo Dāvis Strazds

Limbažu novada Sporta skolā tiek realizētas licencētas profesionālās ievirzes sporta izglītības programmas “Burāšana” 20V un 30V.

Lai nodrošinātu profesionālās ievirzes programmu īstenošanu un izpildītu Ministru kabineta 2021. gada 21. decembra noteikumu Nr.885 “Kārtība, kādā valsts finansē profesionālās ievirzes sporta izglītības programmas” 1. pielikumā 2.10. punktā noteiktos rezultativitātes kritērijus un nodrošinātu izglītojamo dalību starptautiskās sacensībās pārstāvot Limbažu novada Sporta skolu un Limbažu novadu, kā arī būtu dota iespēja piedalīties Latvijas Burāšanas savienības izsludinātos projektu konkursos, būtu nepieciešams iestāties biedrībā "Latvijas Burāšanas savienība". Biedru nauda gadā sastāda EUR 230,00.

Sporta likuma 10. panta 31. daļa noteic, ka sporta izglītības iestāde, kurai nav juridiskās personas statusa, var būt sporta federācijas biedrs, ja ir saņemts attiecīgs tās dibinātāja pilnvarojums. Pašvaldības dibinātai sporta izglītības iestādei pilnvarojumu apstiprina ar pašvaldības domes lēmumu.

Pamatojoties uz Pašvaldību likuma 4. panta pirmās daļas 7. punktu, 10. panta pirmās daļas 9. punktu un Sporta likuma 10. panta 31. daļu, **atklāti balsojot: PAR** – 6 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Pilnvarot Limbažu novada pašvaldības iestādi - Limbažu novada Sporta skolu, iestāties biedrībā “Latvijas Burāšanas savienība”, reģ. Nr. 50008003331, un pildīt biedrības biedra pienākumus, t.sk., piedalīties biedru sapulcēs un balsot.
2. Visas nepieciešamās darbības, kas saistītas ar iestāšanos biedrībā “Latvijas Burāšanas savienība”, veikt Limbažu novada Sporta skolas direktorei atbilstoši pārstāvības pilnvarojumam.
3. Biedru naudas maksājumus veikt no Limbažu novada Sporta skolas budžeta līdzekļiem.
4. Atbildīgo par lēmuma izpildi noteikt Limbažu novada Sporta skolas direktori.
5. Kontroli par lēmuma izpildi uzdot Limbažu novada Izglītības pārvaldes vadītājai V. Tinkusai.
6. Lēmuma projektu virzīt izskatīšanai Limbažu novada domes sēdē.

**7.**

**Par Limbažu vidusskolai piešķirtā finansējuma ES ERASMUS+ KA2 projektā “Emocionālās inteliģences veicināšana skolā” iekļaušanu skolas 2025. gada budžetā**

Ziņo Ziedonis Rubezis

Limbažu vidusskola laika periodā no 2023. gada decembra līdz 2026. gada novembrim kā partneris realizē ES ERASMUS+ KA2 projektu “Emocionālās inteliģences veicināšana skolā” (Promoting Emotional Intelligrnce at School - POEMS), projekta Nr. 2023-1-IT02-KA220-SCH-000157972.Skolai piešķirts nākamais maksājums EUR 17 541,20 (septiņpadsmit tūkstoši pieci simti četrdesmit viens *euro* un 20 centi), kas paredzēts tālāko projekta aktivitāšu realizēšanai un ir iekļaujams skolas budžetā.

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas ievadu, un likuma “Par pašvaldību budžetiem” 30. pantu, **atklāti balsojot: PAR** – 6 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu vidusskolas budžetā ES ERASMUS+ KA2 projekta “Emocionālās inteliģences veicināšana skolā”, projekta Nr. 2023-1-IT02-KA220-SCH-000157972 saņemto finasējumu EUR 17 541,20 (septiņpadsmit tūkstoši pieci simti četrdesmit viens *euro* un 20 centi) tālākai projekta realizācijai.
2. Lēmuma 1. punktā minētās izmaiņas iekļaut kārtējās domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu”.
3. Atbildīgo par finansējuma iekļaušanu Limbažu vidusskolas 2025. gada budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu vidusskolas direktoru.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**8.**

**Par 2022. gada 30. martā noslēgtā sadarbības līguma Nr. 4.10.18/22/10 pārslēgšanu**

Ziņo Juris Graudiņš

Limbažu novada pašvaldības dome 2022. gada 24. martā pieņēma lēmumu Nr.251 “Par sadarbības līguma slēgšanu par vēstures priekšmetu kolekcijas eksponēšanu ar (vārds uzvārds)” (protokols Nr.3, 20.) par sadarbības līguma noslēgšanu ar (vārds uzvārds) par pašvaldības funkcijā ietilpstošās autonomās funkcijas – rūpēties par kultūru un sekmēt tradicionālo kultūras vērtību saglabāšanu (organizatoriska palīdzība kultūras iestādēm un pasākumiem, atbalsts kultūras pieminekļu saglabāšanai) realizēšanu. 2022. gada 30. martā tika noslēgts attiecīgs sadarbības līgums.

2025. gada 14. martā saņemts (vārds uzvārds) iesniegums (reģistrēts ar Nr. 4.8.4/25/3225), kurā norādīts, ka sakarā ar tēva (vārds uzvārds) nāvi, lūgts pārslēgt iepriekš minēto sadarbības līgumu, lai turpinātu eksponēt vēsturisko priekšmetu kolekciju.

Ņemot vērā iepriekš minēto, būtu nepieciešams pārslēgt 2022. gada 30. martā starp Limbažu novada pašvaldību un (vārds uzvārds) noslēgto sadarbības līgumu ar (vārds uzvārds), kas pārņemtu (vārds uzvārds) saistības, pienākumus un tiesības.

Pašvaldību likuma 4. panta pirmās daļas 5. punkts nosaka, ka pašvaldības autonomajās funkcijās ietilpst sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm. Valsts pārvaldes iekārtas likuma 61. pants nosaka, ka publiskas personas sadarbības līgumu slēdz, lai panāktu vismaz vienas līdzējas — publiskas personas kompetencē ietilpstoša pārvaldes uzdevuma efektīvāku veikšanu. Sadarbības līgumu publiskas personas vārdā slēdz tās orgāns vai piekritīga iestāde.

Ņemot vērā iepriekš minēto un pamatojoties uz Pašvaldību likuma 4. panta pirmās daļas 5. punktu, Pašvaldību likuma 10. panta pirmās daļas 21. punktu, Valsts pārvaldes iekārtas 61. panta pirmo un otro daļu, **atklāti balsojot: PAR** – 6 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Pārslēgt starp Limbažu novada pašvaldību un (vārds uzvārds) noslēgto 2022. gada 30. marta sadarbības līgumu Nr. 4.10.18/22/10 ar (vārds uzvārds, personas kods).
2. Atbildīgo par lēmuma izpildi noteikt Limbažu novada pašvaldības Centrālās pārvaldes Juridisko nodaļu.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

**9.**

**Par Limbažu novada pašvaldības domes 2025. gada 17. aprīļa saistošo noteikumu Nr. 8 “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” precizēšanu**

Ziņo Valda Tinkusa

2025. gada 9. maijā saņemts Viedās administrācijas un reģionālās attīstības ministrijas (turpmāk – VARAM) izvērtējums (Nr. 1-18/2308) par Limbažu novada pašvaldības (turpmāk – pašvaldība) domes 2025. gada 17. aprīļa saistošajiem noteikumiem Nr. 8 “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” (turpmāk – saistošie noteikumi).

VARAM savā atzinumā lūdz svītrot saistošo noteikumu 28. punktu, precizējot administratīvā akta vai faktiskās rīcības apstrīdēšanas kārtību. VARAM atzinumā norādīts, ka saistošo noteikumu 27. un 28. punktā ir paredzēta lēmumu vai faktiskās rīcības apstrīdēšanas kārtība pašvaldības ietvaros, kurā ir iesaistīta gan pašvaldības Izglītības pārvalde, gan pašvaldības dome, tādējādi pirms tiesībām administratīvo aktu pārsūdzēt Administratīvajā tiesā iekļaujot divus apstrīdēšanas posmus. VARAM vērš uzmanību, ka atbilstoši Administratīvā procesa likuma 76. panta otrajai daļai administratīvo aktu var apstrīdēt padotības kārtībā augstākā iestādē. [..]. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. [..] Iepazīstoties ar pašvaldības 2023. gada 28. septembra saistošo noteikumu Nr. 17 “Limbažu novada pašvaldības nolikums” 20.2. apakšpunktu, kas noteic, ka pašvaldības pirmsskolas izglītības iestādes ir Izglītības pārvaldes pakļautībā esošas, var secināt, ka konkrētajā gadījumā padotības kārtībā augtākā iestāde ir pašvaldības Izglītības pārvalde.

Ievērojot minēto un to, ka no Administratīvā procesa likuma izriet, ka augstāka iestāde ir tikai viens posms institūcijas (šajā gadījumā ar to saprotot pašvaldību kā atvasinātu publisku personu), kas izdevusi administratīvo aktu vai veikusi faktisko rīcību, ietvaros, VARAM ieskatā, administratīvie akti un faktiskā rīcība ir apstrīdama padotības kārtībā augstākā iestādē – pašvaldības Izglītības pārvaldē, savukārt Izglītības pārvaldes pieņemtais lēmums konkrētajā administratīvajā lietā – saskaņā ar Administratīvā procesa likuma normām pārsūdzams administratīvajā tiesā.

VARAM atzinumā izteikts arī lūgums saistošo noteikumu 19. un 26. punktā kā primāro saziņas kanālu noteikt oficiālo elektronisko adresi, jo saskaņā ar Oficiālās elektroniskās adreses likuma 5. panta otro daļu oficiālo elektronisko adresi var izmantot Fizisko personu reģistrā reģistrēta fiziskā persona no 14 gadu vecuma. Atbilstoši Oficiālās elektroniskās adreses likuma 12. panta pirmajai daļai, ja ir aktivizēts oficiālās elektroniskās adreses konts, valsts iestāde un privātpersona sazinās elektroniski un elektronisko dokumentu nosūta, izmantojot oficiālo elektronisko adresi.

Ņemot vērā VARAM atzinumā ietverto izvērtējumu un norādījumus par Limbažu novada pašvaldības domes 2025. gada 17. aprīļa saistošajiem noteikumiem Nr. 8 “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” un pamatojoties uz Vispārējās izglītības likuma 26. panta pirmo daļu, Pašvaldību likuma 10. panta pirmās daļas 1. punktu, 47. panta piekto daļu, **atklāti balsojot: PAR** – 6 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Precizēt Limbažu novada pašvaldības domes 2025. gada 17. aprīļa saistošos noteikumus Nr. 8 “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas”:
   1. izteikt 19. punktu šādā redakcijā:

“19. Izglītības iestāžu vadītāji rakstveidā informē vecākus par iespēju uzņemt bērnu izglītības iestādē un nepieciešamo dokumentu iesniegšanu, nosūtot paziņojumu uz vecāka oficiālo elektronisko adresi vai, ja nav aktivizēts oficiālās elektroniskās adreses konts, uz iesniegumā norādīto adresi vai e-pasta adresi.”;

* 1. izteikt 26. punktu šādā redakcijā:

“26. Par bērna atskaitīšanu no izglītības iestādes vadītājs informē vecāku, nosūtot brīdinājumu uz vecāka oficiālo elektronisko adresi vai, ja nav aktivizēts oficiālās elektroniskās adreses konts, uz vecāka norādīto e-pasta adresi vai adresi, norādot atskaitīšanas iemeslu un paskaidrojuma sniegšanas termiņu. Pēc vecāka paskaidrojuma saņemšanas 10 darba dienu laikā izglītības iestādes vadītājs pieņem lēmumu par bērna atskaitīšanu un veic izmaiņas Valsts izglītības informācijas sistēmā, skolvadības sistēmā E-klase/Eliis.”

* 1. Svītrot noteikumu 28. punktu un mainīt turpmāko noteikumu punktu numerāciju, 29. punktu numurējot kā 28. punktu un 30. punktu numurējot kā 29. punktu.
  2. Izteikt 28. punktu šādā redakcijā:

“28. Pārvaldes lēmumu var pārsūdzēt Administratīvajā tiesā Administratīvā procesa likumā noteiktajā kārtībā.”

1. Saistošos noteikumus redakcijā ar veiktajiem precizējumiem (pielikumā) triju darbdienu laikā pēc parakstīšanas rakstveidā nosūtīt Viedās administrācijas un reģionālās attīstības ministrijai atzinuma sniegšanai.
2. Pēc pozitīva Viedās administrācijas un reģionālās attīstības ministrijas atzinuma saņemšanas uzdot Sabiedrisko attiecību nodaļai triju darbdienu laikā pēc atzinuma saņemšanas nosūtīt saistošos noteikumus un to paskaidrojuma rakstu izsludināšanai oficiālajā izdevumā "Latvijas Vēstnesis", publicēt pašvaldības tīmekļvietnē www.limbazunovads.lv un nodrošināt saistošo noteikumu pieejamību Limbažu novada pašvaldības ēkā un apvienību pārvalžu ēkās.
3. Atbildīgais par lēmuma izpildi Limbažu novada Izglītības pārvalde.
4. Kontroli par lēmuma izpildi noteikt Limbažu novada pašvaldības izpilddirektoram A. Ārgalim.
5. Lēmuma projektu virzīt izskatīšanai Limbažu novada domes sēdē.

**10.**

**Informācijas**

Sēdes vadītājs R. Pelēkais aicina visus piedalīties 24. maija pasākumā – Himnas Goda diena, kas tiek organizēta reizi piecos gados par godu Latvijas valsts simbola - himnas „Dievs, svētī Latviju!” autora Baumaņu Kārļa 190 jubilejai.

Sēdi slēdz plkst. 10:34

Sēdes vadītājs R. Pelēkais

Sēdes protokoliste D. Tauriņa